text: [{"text_idx": "#000003", "text": "Roophiin bineensa bishaan keessa galu keessaa isa tokko. Akkasumas sa\u2019aa gabaabaf lafarra turuu danda\u2019a. bineensi kun ardii Afriikaa keessatti argama. Roophiin qaama guddaa barmeela bishaanii fakkaatu qaba. Qaamni isaa kun hanga metira shanii lafarra dheerata. Ulfaatinni isaatis toonii afur ykn Kiloo giraama 5000 caala. Kana jechuun qamadii kuntaala 50 caalaa ulfaata jechu. Harkaa fi miilli isaa akkaan gaggabaabaa dha. Bay\u2019inaan bishaan keessa gala. Akkasumas jireenya isaa lafa irraatiifis qaama mijaawaa qaba. Miila irraa quba afur qaba. Qubni kun jireenya lafa irraatiif akka haala gaariin deemu isa taasisa. Gama biraatiin ijji, gurraa fi Funyaan isaa mataa isaa gama gubbaatiin argama. Kunis hanga fedhe bishaan keessa osoo fagaatee seenee, waan bishaaniin ala jiru dhageeffachuu, laaluu fi fuunfachuu danda\u2019a jechuudha."}, {"text_idx": "#000004", "text": "Roophiin yeroo ammaa Afriikaa keessa jiraata. Jireenya isaatiifis naannoo bishaanii kan margaan marfame barbaada. Yeroo heddu bishaan keessa waan galuuf marga ammoo halkan dheeda. Bishaan inni keessa jiraatus bal\u2019aa fi yeroo yaa\u2019us tasgabbaahaa ta\u2019uu qaba. Guyyatti sa\u2019aatii 18 bishaan keessatti dabarsa. Roophiin bineensa guddaa fi sodaatamaa ardii Afriikaa keessa jiraatu keessaa isa tokko. Bineensi kun gareedhaan jiraata. Gareen tokkos miseensa 10 hanga 20 of keessaa qaba. Gareen kun dhiiraan hoogganama. Miseensonni hafan ammoo dhalaa fi ilmoolee isaaniiti. Hoogganaan kun dhiirri biraa gara garee kanaa akka seenu kan heeyyamu ta\u2019us dhalaa miseensa kana keessa jiran wajji garuu walqunnamtii saalaa raawwatuu itti hin dhiisu."}, {"text_idx": "#000005", "text": "Aangoon walqunnamtii walhormaataa raawwatuu hoogganaa kanaaf qofa kenname. Kana booda Roophiin takka erga rimaya qabatteen booda rimeeyni ji\u2019a saddeetiif tura. Ji\u2019a saddeetiin booda ilmoo takka qofa dhalti.. Ilmoon haarawa dhalate tunis ji\u2019oota 18 keessatti harma guuti. garuu hanga umriin isii saddeet guututti haadhuma wajji turti."}, {"text_idx": "#000006", "text": "Roophiin ilkaan dheeraa fi jabaataa qabaatus Marga naannoo bishaanitti margu soorata. Halkan yeroo bishaan keessaa bahu marga argachuudhaaf hanga km shanii socho\u2019ee marga dheeda. Roophiin qaama guddaa fi furdaa qabaatus guyyatti soorata hanga kg 40 qofa soorata. Bineensota gurguuddoo biraatiin walbira yoo qabamu hangi kun xiqqaa dha. Yeroo isaa baay\u2019inaan bishaan keessatti waan dabarsuuf anniisaa heddu hin fayyadamu. Sababa kanaaf sooratni inni sooratu sa\u2019aa dheeraaf garaa isaa keessa turuu danda\u2019a."}, {"text_idx": "#000007", "text": "Roophiin diina hedduus hin qabu. Sababaan immoo qaamni isaa hedduu furdaadha. Gogaan isaa akka salphatti ilkaan bineensota birootiin hin ciniinamu. Qaama furdaa yeroo hunda bishaaniin jiidhaa oolu waan ta\u2019eef ilkaan bineensota birootiif mijaawaa miti. Garuu bineensonni akka Leencaa, waraabessaa fi Naachaa ilmoolee xixiqqoo akkasumas kan dhukkubsatan adamsanii sooratu. Gama biraatin sababa manca\u2019iinsa bosonaa fi hanqina roobaa irraa kan ka\u2019es lakkoofsi isaanii gad bu\u2019aa akka jiru qorannoon ni addeessa. Ilmi namaatis ilkaan isaatiif jecha adamsee ajjeesa. Keessattuu biyyoonni hedduun daldalli ilkaan Arbaa erga seeraan dhoorkame irraa kaasee gabaan jiru gara daldala ilkaan Roophiitti jijjiiramee jira."}, {"text_idx": "#000008", "text": "Qaamni Roophiidhaa akkaan guddaa dha. Mataan isaa ammoo ulfaatina qaama isaa 1/3 ta\u2019a. Afaan isaa akkaan bal\u2019aa dha. Afaan isaa kanas digrii 150 adda banuu danda\u2019a. gogaan isaa dafqa hin baasu."}, {"text_idx": "#000010", "text": "\u201c\u00a2 Yeroo isaa baay\u2019inaan bishaan keessatti dabarsa"}, {"text_idx": "#000011", "text": "\u201c\u00a2 Bishaan keessa seene waan bishaaniin ala jiru dhagahuu, fuunfachuu fi ilaaluu ni danda\u2019a"}, {"text_idx": "#000013", "text": "\u201c\u00a2 Qaamni isaa akkaan guddaas ta\u2019u ilma namaa caala saffisaan fiiguu danda\u2019a. sa\u2019aa takka keessattis km 30 fiiguu danda\u2019a"}, {"text_idx": "#000014", "text": "\u201c\u00a2 Ilkaan isaa guddaan haga xumuraa guddina hin dhaabu. Adaduma umriin isaa dabalaa deemuun, ilkaan guddaan kunis guddataa deema."}, {"text_idx": "#000017", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]